Z A P I S N I K
s 7. sjednice Vijeća Gradske četvrti Peščenica - Žitnjak 
održane 06. prosinca 2021. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Darko Stošić, Antonija Komazlić, Ana Miloš, Tomica Rižmarić, Lorena Sajković, Ljiljana Ivanac, Ramiza Memedi, Marija Klobučar, Zvonko Dumančić, Dragan Vučić, Matija Raos, Marko Jelenčić, Mario Sobočan, Marko Korošec, Marijan Ćužić i Iris Veronika Ćelić.

Sjednici nisu prisutni članovi Vijeća:
Zdravko Čabraja i Đurđica Radaković Groš. 

U radu sjednice sudjeluju voditelj Područnog odsjeka Peščenica-Žitnjak Gradskog ureda za mjesnu samoupravu, Boris Berber i stručni referent za rad tijela mjesne samouprave Mihaela Hrženjak.
Konstatira se da u radu sjednice sudjeluje 17 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda,  predsjednik Vijeća Nikola Zdunić, otvara raspravu o zapisniku s 6. sjednice Vijeća Gradske četvrti Peščenica - Žitnjak. 
Predsjednik Vijeća napominje kako je prije dvije sjednice najavio da će pokušati smanjiti točke po članku 86. Pojašnjava da o onim točkama o kojima Vijeće nije glasalo i donijelo zaključak smatra se da je dato pozitivno mišljenje. Nakon što su razmotreni svi prijedlozi akata, u prijedlogu dnevnog reda ostavio je one točke za koje smatra da bi se moglo glasati drugačije.
Sukladno tome daje prijedlog novog dnevnog reda na glasanje te se utvrđuje da je jednoglasno donesen  

[bookmark: _Hlk49872093]DNEVNI RED
1. Prijedlozi zaključaka o davanju mišljenja po čl. 86. Statuta Grada Zagreba
	
	01) Proračun Grada Zagreba za 2022. i projekcije za 2023.-2024., Prijedlog odluke o izvršavanju Proračuna Grada Zagreba za 2022., prijedlozi programa javnih potreba po djelatnostima, prijedlozi programa radova i prijedlozi programa financiranja udruga po područjima u 2022.


	
	02) Prodaja zemljišta (1249/18582 dijela zemljišta oznake z.k.č.br. 6091/1 k.o. Grad Zagreb, oranica, Ulica Marije Jurić-Zagorke, površine 18582 m2, upisana u z.k.ul. 108551 k.o. Grad Zagreb kao vlasništvo Grada Zagreba) - CONFUTURA d.o.o., NATURALDENT d.o.o. i POLIKLINIKA ZA STOMATOLOGIJU I ESTETIKU LICA ARS SALUTARIS d.o.o.


	
	03) Prijedlog zaključka o davanju mišljenja o Prijedlogu Odluke o donošenju UPU-a Ulica grada Gospića - sjeveroistok, čl. 86. st. 2. Statuta Grada Zagreba


	
	04) Prijedlog zaključka o davanju mišljenja o Konačnom prijedlogu Odluke o donošenju UPU-a Savska ulica - Prisavlje - čl. 86. st. 2. Statuta Grada Zagreba



2. Prijedlozi zaključaka o davanju mišljenja o zakupu zemljišta 
3. Prijedlozi zaključaka o rješavanju aktualne komunalne problematike 
4. Izvješća, pitanja i prijedlozi.


Ad 1) Prijedlozi zaključaka o davanju mišljenja po čl. 86. Statuta Grada Zagreba

Vijeće sa 9 glasa ZA i 8 glasa PROTIV donosi
Z A K LJ U Č A K

o davanju mišljenja o Prijedlogu Proračuna Grada Zagreba za 2022. i projekcijama za 2023.-2024., Prijedlogu odluke o izvršavanju Proračuna Grada Zagreba za 2022., prijedlozima programa javnih potreba po djelatnostima, prijedlozima programa radova i prijedlozima programa financiranja udruga po područjima u 2022.

	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu  Proračuna Grada Zagreba za 2022. i projekcijama za 2023.-2024., Prijedlogu odluke o izvršavanju Proračuna Grada Zagreba za 2022., prijedlozima programa javnih potreba po djelatnostima, prijedlozima programa radova i prijedlozima programa financiranja udruga po područjima u 2022..


	2.
	Ovaj će zaključak biti upućen Stručnoj službi gradonačelnika.



Vijeće sa 16 glasova ZA i 1 glasom SUZDRŽANIM donosi

Z A K LJ U Č A K

o davanju mišljenja o Prijedlogu zaključka o prodaji zemljišta (1249/18582 dijela zemljišta oznake z.k.č.br. 6091/1 k.o. Grad Zagreb, oranica, Ulica Marije Jurić-Zagorke, površine 18582 m2, upisana u z.k.ul. 108551 k.o. Grad Zagreb kao vlasništvo Grada Zagreba) - CONFUTURA d.o.o., NATURALDENT d.o.o. i POLIKLINIKA ZA STOMATOLOGIJU I ESTETIKU LICA ARS SALUTARIS d.o.o.

	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu zaključka o prodaji zemljišta (1249/18582 dijela zemljišta oznake z.k.č.br. 6091/1 k.o. Grad Zagreb, oranica, Ulica Marije Jurić-Zagorke, površine 18582 m2, upisana u z.k.ul. 108551 k.o. Grad Zagreb kao vlasništvo Grada Zagreba) - CONFUTURA d.o.o., NATURALDENT d.o.o. i POLIKLINIKA ZA STOMATOLOGIJU I ESTETIKU LICA ARS SALUTARIS d.o.o..


	2.
	Ovaj će zaključak biti upućen Stručnoj službi gradonačelnika.


Vijeće sa 17 glasa ZA donosi

Z A K LJ U Č A K

o davanju mišljenja o  Prijedlogu Odluke o izmjenama i dopunama Odluke o donošenju Urbanističkog plana uređenja ''Ulica grada Gospića – sjeveroistok''

	
	1. Vijeće gradske četvrti Peščenica - Žitnjak daje negativno mišljenje na Prijedlog Odluke o izmjenama i dopunama Odluke o donošenju Urbanističkog plana uređenja ''Ulica grada Gospića – sjeveroistok'' u predloženom obliku.


2. Vijeće predlaže da se pri izradi izmjena i dopuna Odluke o donošenju Urbanističkog plana uređenja ''Ulica grada Gospića – sjeveroistok'' u skladu s načelom ostvarivanja i zaštite javnog interesa određenim čl. 11. Zakona o prostornom uređenju obrati pažnja na sljedeće elemente:

a) Postojeći UPU (Prijedlog plana izmjena i dopuna UPU Ulica grada Gospića - sjeveroistok iz 2020.) konstatira da u prostoru u obuhvatu plana nisu planirane nove građevine javne i društvene namjene na zasebnim građevnim česticama s obzirom na rezerve koje u segmentu društvenih sadržaja postoje u neposrednoj blizini obuhvata ovog Plana, međutim ne obrazlaže na koji će se način uspostaviti odnos s višestambenom gradnjom u kontaktnom prostoru na način da smještaj obrazovnih ustanova zadovoljava odredbe propisane GUP-om (SGZG 12/16) koji u članku 27. propisuje da “gravitacijska udaljenost za predškolske ustanove u pravilu iznosi 200­-400 m, iznimno do maksimalno 1000 m, a za osnovne škole 400­-600 m, ovisno o gustoći naseljenosti”. Pritom izgradnja ovog prostora podrazumijeva značajno povećanje gustoće nastanjenosti, ukupno 2.900 stanovnika, pa stoga smatramo da je nedostatno što UPU kao jedinu odgojno-obrazovnu ustanovu predviđa tek predškolsku ustanovu manjeg kapaciteta ‐ do 6 skupina odnosno cca 120 djece.
b) Pri izradi ažurirane dendrološke analize i valorizacije biljnih vrsta na prostoru zone M1 koji će prethoditi izradi projektne dokumentacije i projekta krajobraznog uređenja na predmetnom obuhvatu radi propisivanja obveznog zadržavanja određenih vrijednih zona parkovne arhitekture, te prilikom izrade idejnog rješenja u postupku pribavljanja lokacijske ili građevinske dozvole potrebno je svakako voditi računa o očuvanju vrijedne vegetacije na području obuhvata Plana, odnosno očuvanju i iznimno zamjeni postojećih grupacija kvalitetnih stablašica, drvoreda i kvalitetnih solitera, kako je determinirano i valorizirano u Elaboratu: Lokacija Ghetaldus Zagreb, Determinacija i valorizacija biljnih vrsta iz 2006., a na način kako propisuje točka 6.1. važećeg UPU-a (Prijedlog plana izmjena i dopuna UPU Ulica grada Gospića - sjeveroistok iz 2020.), kako ona ne bi bila ugrožena izgradnjom građevina ili prometnica. Postojeći Prijedlog Odluke unošenjem formulacija poput “načelno evidentirano hortikulturno uređenje parkovnog oblikovanja” i “pretpostavka o postojanju kvalitetnog zelenila” u članku 28.a stavak 3. potencijalno relativizira potrebu za očuvanjem zatečene vegetacije i otvara put njezinom ugrožavanju izgradnjom građevina i prometnica, ukoliko predviđena ažurirana dendrološka analiza i valorizacija biljnih vrsta ovaj put ne potvrdi njezinu vrijednost.
c) S obzirom na očekivani utjecaj klimatskih promjena na urbani okoliš, pri prostornom planiranju i projektiranju, pa tako i izradi ovog UPU-a, potrebno je integrirati rješenja temeljena na europskom i nacionalnom okviru za primjenu rješenja temeljenih na prirodi: primjerice na Zelenom planu (European Green Deal), na Strategiji prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu, na Programu razvoja zelene infrastrukture u urbanim područjima za razdoblje 2021. do 2030. godine (u procesu donošenja), kao i na praktičnim preporukama predstavljenima u priručniku „Rješenja utemeljena na prirodi – priručnik za primjenu u urbanom području Grada Zagreba“ Gradskog ureda za strategijsko planiranje i razvoj Grada, a koja uključuju: 
i) propusne obloge i popločenja, odnosno nužno propisivanje obveze ozelenjavanja parkirališta, 
ii) planiranje vodopropusnih zastora, 
iii) integralnu odvodnju, odnosno planiranje bio retencija ukoliko planirani sustavi odvodnje neće biti dovoljni,
iv) planiranje (barem ekstenzivnih) zelenih krovova kao nadogradnju ili nadomještanje postojeće vegetacije u parteru.
d) Nužnost planiranja vanjskog prostora ustanove predškolskog odgoja u skladu s principima zelene infrastrukture odnosno rješenja temeljenih na prirodi.
e) Oblikovanje pješačkih površina potrebno je uskladiti s odredbama važećeg GUP-a (SGZG 12/16) koji u čl. 42. propisuje da pri izradi urbanističkih planova uređenja za nova stambena naselja i zone veće od 1 ha širina pješačkog hodnika kod visokogradnje ne može biti manja od 2,25 m.
f) U uvjetima gradnje prometne mreže i parkirališta predmetnog UPU-a potrebno je dodatno naglasiti na koji će se način postići primjena smjernica za zaštitu koje GUP (SGZG 12/16) u čl. 98 propisuje za II. zonu zaštite izvorišta - zonu strogog ograničenja i nadzora, poput primjerice građenja prometnica, parkirališta i drugih prometnih i manipulativnih površina bez kontrolirane odvodnje i odgovarajućeg pročišćavanja oborinskih onečišćenih voda prije ispuštanja u prirodni prijemnik.


	
	


3. Ovaj Zaključak dostaviti će se Gradskom uredu za strategijsko planiranje i razvoj Grada.   

Vijeće jednoglasno donosi
Z A K LJ U Č A K
o davanju mišljenja o Konačnom prijedlogu Odluke o donošenju Urbanističkog plana uređenja Savska ulica – Prisavlje

1. Vijeće Gradske četvrti Peščenica-Žitnjak daje negativno mišljenje o Konačnom prijedlogu Odluke o donošenju Urbanističkog plana uređenja Savska ulica – Prisavlje u predloženom obliku.

2. Vijeće se poziva na mišljenje Vijeća GČ Trnje koje je utvrdilo da su u postupku donošenja Urbanističkog plana uređenja Savska ulica– Prisavlje (u nastavku teksta Plan) doneseni sljedeći zaključci:
· negativno mišljenje na prijedlog Programa za izradu Plana od 30. travnja 2020. godine,
· ponovljeno negativno mišljenje na prijedlog Programa za izradu Plana od 23. lipnja 2020. godine,
· negativno mišljenje o zahtjevima za izradu Plana od 12. studenog 2020. godine,
· negativno mišljenje na Prijedlog plana od 9. veljače 2021. godine.
Za negativno mišljenje Vijeće Gradske četvrti Trnje je navelo sljedeće razloge:
· preizgrađen prostor,
· nedostatak parkirališnih mjesta,
· nedostatak javnih i zelenih površina,
· prevelika dopuštena katnost,
· problematično prometno rješenje.
3. Vijeće Gradske četvrti Trnje utvrdilo je da prilikom izrade Konačnog prijedloga Odluke o donošenju Plana nije uvažena niti jedna od primjedbi koje je Vijeće uputilo u prethodnim koracima procedure donošenja Plana te da Plan u predloženom obliku nije u skladu s načelom ostvarivanja i zaštite javnog interesa određenim čl. 11. Zakona o prostornom uređenju.

4. Ovaj Zaključak dostaviti će se Gradskom uredu za strategijsko planiranje i razvoj Grada.   

Ad 2.) Prijedlozi zaključaka o davanju mišljenja o zakupu zemljišta
Predsjednik Vijeća napominje da su u ovoj točci dobili tri prijedloga o davanju mišljenja o zakupu zemljišta MO Savica Šanci i MO Petruševec za poljoprivrednu namjenu a u MO Resnik za parkiralište koje će riješiti donekle problem ilegalnog odlagališta. Također napominje da su mjesni odbori dali pozitivno mišljenje.
Otvara raspravu.
                 
S obzirom da se nitko ne javlja za riječ, Vijeće bez rasprave jednoglasno donosi  


Z a k l j u č a k
[bookmark: _Hlk34997574]o davanju mišljenja o zakupu neizgrađenog građevinskog
zemljišta oznake k.č. 2256/1 k.o. Žitnjak
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Petruševec KL.:026-02/21-02/2173; URBROJ:251-06-11-1111-21-4 donesen na 7. sjednici Vijeća te utvrđuje da ne postoji potreba za neizgrađenim građevinskim zemljištem oznake k.č. 2256/1 k.o. Žitnjak odnosno da isto nije uvršteno u prioritetne aktivnosti na području MO Petruševec za donošenje Plana komunalnih aktivnosti Gradske četvrti Peščenica-Žitnjak u 2022.

2. Ovaj Zaključak dostavit će se Gradskom uredu za upravljanje imovinom Grada. 

  
 Z a k l j u č a k
o davanju mišljenja o zakupu zemljišta oznake k.č. br. 129/1 k.o. Žitnjak

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Resnik KL.:026-02/21-02/2146; URBROJ:251-06-11-1112-21-4 donesen na 7. sjednici Vijeća te utvrđuje da ne postoje planovi ni potreba za zemljištem oznake k.č. br. 129/1 k.o. Žitnjak odnosno da isto nije uvršteno u prioritetne aktivnosti na području MO Resnik za donošenje Plana komunalnih aktivnosti Gradske četvrti Peščenica-Žitnjak u 2022.

2. Ovaj Zaključak dostavit će se Gradskom uredu za upravljanje imovinom Grada. 
                                                                                                               



Z a k l j u č a k
o davanju mišljenja o zakupu zemljišta oznake k.č. br. 690/2 k.o. Žitnjak
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci KL.:026-02/21-02/1962; URBROJ:251-06-11-1113-21-7 donesen na 6. sjednici Vijeća te utvrđuje da trenutno ne postoje planovi ni potreba za zemljištem oznake k.č. br. 690/2 k.o. Žitnjak odnosno da isto nije uvršteno u prioritetne aktivnosti na području MO Savica Šanci za donošenje Plana komunalnih aktivnosti Gradske četvrti Peščenica-Žitnjak u 2022.

2. Vijeće je suglasno s davanjem u zakup predmetnog zemljišta uz uvjet da se isto koristi isključivo u poljoprivredne svrhe, a ne za potrebe autopraonice s obzirom da je Vijeće Mjesnog odbora Savica Šanci na 4. sjednici, 6. rujna 2021.,  donijelo Zaključak o potrebi izgradnje nogostupa u Velikogoričkoj ulici, od križanja s ulicom I. Savica do križanja s Capraškom ulicom (na k.č. 690/1 i 690/2) .

3. Ovaj Zaključak dostavit će se Gradskom uredu za upravljanje imovinom Grada. 


Ad 3) Prijedlozi zaključaka o rješavanju aktualne komunalne problematike 
Predsjednik izvješćuje nazočne da su e-poštom primili prijedloge zaključaka vezane uz komunalnu problematiku. Napominje da su tu svi zaključci vijeća mjesnih odbora te da bi izdvojio samo zaključak Mjesnog odbora Resnik o prijedlogu hortikulturnog uređenja groblja Resnik gdje se traži uklanjanje topola unutar groblja i orezivanje živice. Smatra da nije ekološki savjesno da se samo tako ruše topole, te predlaže da se zaključak izmjeni na način da se izvrši orezivanje živice i da ZH Podružnica Zrinjevac ispita koliko su zdrave topole i dali ih je potrebno ukloniti. 
Otvara se rasprava.
Vijećnik Mario Sobočan ne slaže se s izmjenom zaključka Mjesnog odbora Resnik, te napominje da treba podržati zaključke mjesnih odbora.

Nakon rasprave Vijeće sa 16 glasova ZA i 1 glasom PROTIV donosi zaključak

Z a k l j u č a k

o prijedlogu hortikulturnog uređenja groblja Resnik 

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Resnik, KLASA:026-02/21-02/1880; URBR:251-06-11-1112-21-5, donesen na 6. sjednici Vijeća te predlaže gradskoj službi koja vodi brigu o uređivanju i održavanju groblja da

· izvrši obilazak groblja Resnik i procijeni opravdanost zahtjeva Vijeća MO za hortikulturnim uređivanjem groblja - prioritetno za orezivanje živice oko groblja i uklanjanje topola unutar groblja te

· izvijesti Vijeće o učinjenom. 
Vijećnik Darko Stošić ima primjedbu na zaključak mjesnog odbora Ferenščica a vezano za čišćenje potoka Bliznec. Napominje da Vijeće mjesnog odbora  traži struganje potoka Bliznec što se smatra ekološki neprihvatljivo.
Predsjednik predlaže da se izmjeni zaključak na način da stručna služba procijeni opravdanost zahtjeva za čišćenje korita potoka Bliznec i da se primjene najveći mogući ekološki standardi.
Nakon rasprave Vijeće jednoglasno donosi zaključak
Z a k l j u č a k
o prijedlogu za stručni očevid na potoku Bliznec

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KLASA:026-02/21-02/2048; URBR:251-06-11-1104-21-10, donesen na 6. sjednici Vijeća te predlaže ustanovi nadležnoj za čišćenje vodotokova da

· izvrši stručni očevid i procijeni opravdanost zahtjeva za čišćenje korita potoka Bliznec,
 
-    obavijesti Vijeće o učinjenom.

2. Ovaj Zaključak dostaviti će se Hrvatskim vodama,  Vodnogospodarstvenom odjelu za gornju Savu. 

Vijeće jednoglasno donosi sljedeće zaključke


Z a k l j u č a k
o rješavanju prometne problematike

0. Vijeće Gradske četvrti Peščenica-Žitnjak podržava Zaključak Vijeća Mjesnog odbora „Bruno Bušić“, KLASA:026-02/21-02/1775; URBR:251-06-11-1102-21-5, donesen na 5. sjednici Vijeća i predlaže nadležnom gradskom tijelu da 

· izvrši stručni očevid i utvrdi mogućnost iscrtavanja oznake „zabranjeno  parkiranje“ ispred ulaza u zgradu Borongaj Aerodrom 14b, 

· obavijesti Vijeće o učinjenom.

1. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 



Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora „Bruno Bušić“, KLASA:026-02/21-02/1775; URBR:251-06-11-1102-21-7, donesen na 5. sjednici Vijeća i predlaže nadležnom gradskom tijelu da 

· izvrši stručni očevid radi utvrđivanja opravdanosti zahtjeva i pokretanja  postupka za donošenje rješenja o zabrani parkiranja u Prikrajskoj ulici, 

· obavijesti Vijeće o učinjenom.

2. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 

Z a k l j u č a k
o prijedlogu izgradnje nadstrešnice na autobusnom stajalištu kod okretišta tramvaja

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KLASA:026-02/21-02/2048; URBR:251-06-11-1104-21-8, donesen na 6. sjednici Vijeća te predlaže nadležnom gradskom tijelu da 

· u svoj plan izgradnje građevina i uređaja javne namjene uvrsti izgradnju nadstrešnice na autobusnom stajalištu kod okretišta tramvaja Žitnjak (uz odvojak Ulice grada Gospića prema Slavonskoj aveniji). 
 
2. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet.  

Z a k l j u č a k
o potrebi kontrole ispravnosti i sanacije oštećenja na mostovima preko potoka Bliznec

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KLASA:026-02/21-02/2048; URBR:251-06-11-1104-21-9, donesen na 6. sjednici Vijeća te predlaže nadležnom gradskom tijelu da

· izvrši temeljiti pregled stanja tri mosta koji premošćuju potok Bliznec i poduzme potrebne mjere za sanaciju oštećenja koja su nastala uslijed potresa i dugogodišnjeg korištenja,
 
-    obavijesti Vijeće o učinjenom.

2. Prilikom izlaska na teren potrebno je kontaktirati predsjednika Vijeća MO Ferenščica

1. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet.  

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak sukladno Zaključku Vijeća Mjesnog odbora Ferenščica, KLASA:026-02/21-02/2048; URBR:251-06-11-1104-21-11, donesenom na 6. sjednici Vijeća, suglasno je s prijedlogom Gradskog ureda za prostorno uređenje, izgradnju Grada, graditeljstvo, komunalne poslove i promet, KL.:340-08/21-002/1149; URBROJ:251-13-14-2/003-21-2 za

· postavu prometne signalizacije, znaka /B36/ „zabrana zaustavljanja i parkiranja“ u ulici II. Ferenščica – prema k.br. 9A (kolni prilaz objektu OŠ Augusta Cesarca)
 
-    obavijesti Vijeće o učinjenom.

2. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora „Folnegovićevo Naselje“, KLASA:026-02/21-02/1632; URBR:251-06-11-1105-21-12, donesen na 5. sjednici Vijeća te predlaže nadležnom gradskom tijelu da 

· izvrši stručni očevid i pokrene postupak za donošenje rješenja o postavi prometnog znaka za obavezno skretanje desno na izlazu s parkirališta na Laurenčićevu ulicu,  ispred zgrade Laurenčićeva 8-8c

-    obavijesti Vijeće o učinjenom.

2. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 

Z a k l j u č a k
o rješavanju prometne problematike


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora „Folnegovićevo Naselje“, KLASA:026-02/21-02/1632; URBR:251-06-11-1105-21-13, donesen na 5. sjednici Vijeća te predlaže nadležnom gradskom tijelu da 

· izvrši očevid i pokrene postupak za donošenje rješenja o postavi uspornika prometa (uzdignute plohe) u ulici Joze Laurenčića na pješačkom prijelazu kod k.br. 8,

· obavijesti Vijeće o učinjenom.

2. Vijeće Mjesnog odbora će nakon prijedloga mikrolokacije od strane nadležnog tijela, provesti anketu među stanovnicima na ovom dijela ulice Joze Laurenčića. 

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 

Z a k l j u č a k
o rješavanju komunalne problematike

1. Podržava se Zaključak Vijeća Mjesnog odbora Ivanja Reka, KLASA:026-02/21-02/2011; URBR:251-06-11-1107-21-6, donesen na 8. sjednici Vijeća te sukladno očitovanju Komunalnog redarstva KL::363-04/20-001/1736; URBROJ:251-13-81/4-010-21-2, predlaže Gradskom uredu za mjesnu samoupravu 

· da izda nalog za postavu znakova zabrane navoženja zemlje i otpada na sljedećim lokacijama:
· Ivanjorečka cesta, nasuprot k.br. 82 -javni put na k.č. 5636/1
· Ivanjorečka cesta, nasuprot k.br. 44 – prolaz kod NK Ivanja Reka
· Ivanjorečka cesta kod k.br. 4 – put uz nadvožnjak ZG obilaznice, k.č. br. 6360
· Ivanjorečka cesta, nasuprot k.br. 104, javni put na k.č. br. 5574
· Ivanjorečka cesta, nasuprot k.br. 114, javni put na k.č. br. 5292
· Ivanjorečka cesta od k.br. 114 do Ulice Mije Haleuša – na 3 ulaza s glavne prometnice
 
-    obavijesti Vijeće o učinjenom.

2. Ovaj Zaključak dostavit će se Gradskom uredu za mjesnu samoupravu. 

Z a k l j u č a k
o prijedlogu za produljenje trase prometovanja autobusne linije 225
1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ivanja Reka KL.:026-02/21-002/1815; URBROJ:251-06-11-1107-21-7 od 14. listopada 2014. te predlaže Zagrebačkom električnom tramvaju da
- produlji trasu prometovanja autobusne linije 225 Sesvete – Resnik – Kozari Bok do okretišta u Ivanjoj Reci kako bi se Ivanja Reka dodatno povezala autobusnom linijom s Dupcem
- izvijesti Vijeće o učinjenom.
2. Ovaj Zaključak dostavit će se Zagrebačkom električnom tramvaju d.o.o.  

Z a k l j u č a k
o prijedlogu za produljenje trase prometovanja autobusne linije 281
1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ivanja Reka KL.:026-02/21-002/1815; URBROJ:251-06-11-1107-21-8 od 14. listopada 2014. te predlaže Zagrebačkom električnom tramvaju da
- produlji trasu prometovanja autobusne linije 281 Glavni kolodvor – Novi Jelkovec do okretišta u Ivanjoj Reci odnosno  prometovanje kroz naselje Ivanja Reka,

- izvijesti Vijeće o učinjenom.

2. Ovaj Zaključak dostavit će se Zagrebačkom električnom tramvaju d.o.o.  


Z a k l j u č a k
o prijedlogu za promjenu voznog reda autobusnih linija
216  i 217
1. Vijeće Gradske četvrti Peščenica-Žitnjak podržava prijedlog Vijeća Mjesnog odbora Ivanja Reka KL.:026-02/21-002/1815; URBROJ:251-06-11-1107-21-4 od 14. listopada 2014. te predlaže Zagrebačkom električnom tramvaju da
· izvrši promjenu voznog reda autobusa na autobusnim linijama 216 Kvaternikov trg – Resnik – Ivanja Reka i 276  Kvaternikov trg – Ivanja Reka – Dumovec na način da se uvede učestaliji red vožnji i intenzivnije prometovanje u terminima vršnih opterećenja brojem putnika, ujutro i poslijepodne
· izvijesti Vijeće o učinjenom.

2. Ovaj Zaključak dostavit će se Zagrebačkom električnom tramvaju d.o.o.  

Z a k l j u č a k
o utvrđivanju imovinsko-pravnih odnosa na k.č. 441 i 442 k.o. Peščenica

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Peščenica, KLASA:026-02/21-02/1971; URBR:251-06-11-1110-21-6, donesen na 6. sjednici Vijeća te predlaže nadležnom gradskom tijelu da 

· utvrdi stanje imovinsko-pravnih odnosa na katastarskim česticama 441 i 442 k.o. Peščenica,

· izvijesti Vijeće o učinjenom.

2. Ovaj Zaključak će se dostaviti Gradskom uredu za imovinsko-pravne poslove. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Resnik, KLASA:026-02/21-02/1880; URBR:251-06-11-1112-21-6, donesen na 6. sjednici Vijeća te predlaže nadležnom gradskom tijelu da  

· izvrši stručni očevid i pokrene postupak za donošenje rješenja o postavi prometnog ogledala na raskrižju I. i V. Resnika – na izlasku iz ulice V. Resnik na I. Resnik,

· izvrši stručni očevid i pokrene postupak za donošenje rješenja o postavi znaka zabrane parkiranja u ulici V. Resnik III. odvojak te

· obavijesti Vijeće o učinjenom.

2. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Resnik, KLASA:026-02/21-02/1880; URBR:251-06-11-1112-21-7, donesen na 6. sjednici Vijeća te predlaže nadležnom gradskom tijelu da  

· izvrši stručni očevid i pokrene postupak za donošenje rješenja o postavi uspornika prometa u ulici V. Resnik.

2. Vijeće predlaže da u svrhu usporavanja prometa u ovoj ulici, točne lokacije za postavu uspornika utvrde prometni stručnjaci.

3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 

Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Resnik, KLASA:026-02/21-02/1880; URBR:251-06-11-1112-21-8, donesen na 6. sjednici Vijeća te predlaže nadležnoj gradskoj službi da  

· izvrši čišćenje i odvoz otpada uz tzv. „staru cestu“ od Čulinečke ceste prema ulici III. Struge.

2. Ovaj Zaključak dostavit će se Zagrebačkom  holdingu d.o.o., Podružnici Čistoća i IV. Područnom odsjeku Komunalnog redarstva.

Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Resnik, KLASA:026-02/21-02/1880; URBR:251-06-11-1112-21-9, donesen na 6. sjednici Vijeća te predlaže Društvu nadležnom za pružanje javne vodoopskrbe i odvodnje za područje Grada Zagreba da 

· zbog dugogodišnjeg nerješavanja izgradnje odvodnog sustava na području Mjesnog odbora Resnik, utvrdi mogućnost provođenja pražnjenja septičkih jama građana o trošku gradskih ili državnih sredstava.  

2. Ovaj Zaključak dostavit će se Vodoopskrbi i odvodnji d.o.o.


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Resnik, KLASA:026-02/21-02/1880; URBR:251-06-11-1112-21-10 donesen na 6. sjednici Vijeća te traži očitovanje nadležnog gradskog tijela

· o mogućnosti postave mjerne postaje za praćenje kvalitete zraka u kasnim večernjim satima (iza 23:00 h) na području Mjesnog odbora Resnik.

2. Ovaj Zaključak dostaviti će se Gradskom uredu za gospodarstvo, energetiku i zaštitu okoliša, Park Stara Trešnjevka 2. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci, KLASA:026-02/21-02/1962; URBR:251-06-11-1113-21-5 donesen na 6. sjednici Vijeća te predlaže nadležnoj gradskoj službi da

· izvrši sanaciju raskrižja Ulice I. gardijske brigade Tigrovi i Ulice Nikole i Bože Bionde, zbog zadržavanja vode uz rub nogostupa nakon kišnog vremena

· izvijesti Vijeće o učinjenom.

2. Ovaj zaključak dostavit će se ZGH d.o.o., Podružnici Zagrebačke ceste

Z a k l j u č a k
o rješavanju prometne problematike


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci, KLASA:026-02/21-02/1962; URBR:251-06-11-1113-21-8 donesen na 6. sjednici Vijeća te predlaže nadležnom gradskom tijelu da

· izvrši očevid radi utvrđivanja potrebe i mogućnosti  postavljanja znaka zabrane prometovanja kamiona težine iznad 7,5 t na raskrižju Pokupske ulice i I. Savice ili Pokupske i Radničke ulice,
· izvijesti Vijeće o učinjenom.

2. Na očevid je potrebno pozvati predsjednika Vijeća Mjesnog odbora Savica Šanci putem maila mo_s.sanci@zagreb.hr.

3. Ovaj zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.

Z a k l j u č a k
o prijedlogu prilagodbe pješačkih prijelaza osobama s invaliditetom i smanjenje pokretljivosti

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci, KLASA:026-02/21-02/1962; URBR:251-06-11-1113-21-4 donesen na 6. sjednici Vijeća te predlaže nadležnom gradskom tijelu da za potrebe normalnog i sigurnog kretanja osoba s invaliditetom i smanjene pokretljivosti 

· izvrši stručni očevid i pokrene postupak za donošenje rješenja za prilagodbu pješačkih prijelaza  na sljedećim lokacijama na području MO Savica Šanci:
· Ulica grada Chicaga –  4 prijelaza
· Križanje Ul. Zdeslava Turića i Ul. grada Chicaga – 4 prijelaza
· križanje Ulice Zdeslava Turića i Ulice Davora Zbiljskog – 4 prijelaza
· Cijelo raskrižje Ulica Dane Duića, Ulica I. gardijske brigade Tigrovi i Ulica Frane Krste Frankopana – 12 prijelaza.

2. Sastavni dio ovog zaključka su fotografije s točnim oznakama lokacija. 

3. Ovaj zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci, KLASA:026-02/21-02/1962; URBR:251-06-11-1113-21-9 donesen na 6. sjednici Vijeća te predlaže nadležnom gradskom tijelu da

· izvrši stručni očevid i pokrene postupak za donošenje rješenja o premještanju znaka zabrane prometovanja kamiona u ulici I. Savica s kućnog broja 61 na kućni broj 16, zbog slabe vidljivosti znaka na postojećoj lokaciji te

· izvijesti Vijeće o učinjenom.

2. Ovaj zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Volovčica KL.:026-02/21-002/1763; URBROJ:251-06-11-1114-21-6 donesen na 6. sjednici na traženje Gradskog ureda za prostorno uređenje, izgradnju Grada, graditeljstvo, komunalne poslove i promet te je 
· suglasno s ponovnim postavljanjem urbane opreme – dvije parkovne klupe u neposrednoj blizini stambenog objekta Kriška ulica 111, na k.č. 2608/49 k.o. Peščenica.  

2. Grafički prikaz lokacije nalazi se u obrazloženju Zaključka Vijeća MO.

3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet s pozivom na broj KL.:363-02/21-006/102; URBROJ:251-13-30/005-21-2.

Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Volovčica KL.:026-02/21-002/1763; URBROJ:251-06-11-1114-21-9 donesen na 6. sjednici predlaže nadležnoj gradskoj službi da 

· izvrši izmještanje spremnika za otpad koji se trenutno nalazi u Zapoljskoj ulici kod k.br. 40 na način da se isti odmakne od kolnika i pješačkog prijelaza bliže stambenoj zgradi.  

2. Grafički prikaz lokacije naznačen je u Zaključku Vijeća MO.

3. Ovaj Zaključak dostavit će se ZGH d.o.o., Podružnici Čistoća. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KL.:026-02/21-002/1763; URBROJ:251-06-11-1114-21-7 donesen na 6. sjednici te predlaže nadležnom gradskom tijelu da  

· s prometnog stajališta utvrdi mogućnost uspostave parkiranja vozila na sjevernoj strani ulice Frana Alfirevića od k.br. 2-4 te mogućnosti tehničke izvedbe na način da se izvrši rekonstrukcija sjevernog nogostupa upuštanjem rubnjaka, u svrhu iscrtavanja parkirališnih mjesta za bočno parkiranje koje bi djelomično zahvaćalo nogostup, a djelomično kolnik. 

2. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 

Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Volovčica KL.:026-02/21-002/1763; URBROJ:251-06-11-1114-21-8 donesen na 6. sjednici predlaže nadležnoj gradskoj službi da 
· izvrši izmještanje spremnika za otpad koji se trenutno nalazi na križanju ulice Frana Alfirevića i Turopoljske ulice, uz stambenu zgradu Turopoljska 4 na javnu površinu u između zgrade Frana Alfirevića 67 i Turopoljske 4.  

· Grafički prikaz lokacije nalazi se u obrazloženju zaključka.

2. Ovaj Zaključak dostavit će se ZGH d.o.o., Podružnici Čistoća. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Volovčica KL.:026-02/21-002/1763; URBROJ:251-06-11-1114-21-10 donesen na 6. sjednici te predlaže nadležnom gradskom tijelu da  

· pojača nadzor nepropisno zaustavljenih i parkiranih vozila te poduzme  ostale  mjere sukladno ovlastima Prometnog redarstva, na Ivanićgradskoj ulici od k.br. 3 do k.br. 59 te u Turopoljskoj ulici u punoj dužini od Ivanićgradske ulice do Borongajske ceste.


2. Ovaj Zaključak dostavit će se Prometnom redarstvu. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Volovčica KL.:026-02/21-002/1763; URBROJ:251-06-11-1114-21-11 donesen na 6. sjednici te predlaže gradskom tijelu nadležnom za obnovu prometne signalizacije na području Grada da  

· pokrene postupak za ponovno iscrtavanje oznake zabranjeno parkiranje na dijelu nogostupa u Ivanićgradskoj ulici, uz zapadnu ogradu dvorišta stambenog objekta Turopoljska 46 (na k.č. 4325 k.o. Peščenica).

2. Ovaj Zaključak dostavit će se Gradskom uredu za mjesnu samoupravu.  

Z a k l j u č a k
o prijedlogu novog voznog reda autobusne linije 107 Jankomir - Žitnjak

1. Vijeće je razmotrilo prijedlog novog voznog reda autobusne linije 107 Jankomir-Žitnjak izrađen od strane Zagrebačkog električnog tramvaja 21.10.2021., koji ispunjava cilj uvođenja cjelodnevne usluge. 
2. Budući da dostavljeni prijedlog ne uvažava zahtjev za maksimalnim intervalom od 30 minuta između polazaka, Vijeće ostaje pri svom zahtjevu da se osigura veća učestalost prolazaka linije 107 u izvanvršnim satima te traži doradu prijedloga ZET-a na način dogovoren na zadnjem konzultacijskom sastanku.
3. Vijeće smatra da se smanjenje zagušenosti individualnim prometom ne može početi ostvarivati dok se ne ponudi alternativa, a to je češće prometovanje autobusne linije koja povezuje krajnji istok s krajnjim zapadom grada, po uzoru na postojeću liniju 109.
4. Ovaj Zaključak dostavit će se Zagrebačkom električnom tramvaju d.o.o. i Gradskom uredu za prostorno uređenje, izgradnju Grada, graditeljstvo, komunalne poslove i promet. 



Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak, uvrštava u Plan komunalnih potreba sljedeće:


1. MO „BRUNO BUŠIĆ“ 
0. Uređivanje i asfaltiranje pješačke staze na lokaciji Borongaj Aerodrom od k.br. 14 prema šetnici  Vesne Parun.
0. Postava parkovne opreme – jedne klupe u Ulici Ante Jakšića ispred k.br. 27 na zelenoj površini istočno od ulaza (dodano u Prijedlog prioriteta za Plan KA u 2022.)

1. MO FOLNEGOVIĆEVO NASELJE
1. Postava rasvjete, klupica, nadstrešnica i ostale opreme kod pomoćnog igrališta NK ZET.
1. SRC Folka – rekonstrukcija i širenje (pomicanje ograde u suradnji s MO Savica Šanci) – postava dodatnih sjedećih garnitura, betonskih roštilja.

[bookmark: _GoBack]
1. MO FERENŠČICA 
2. Postava klupe za odmor uz tramvajsko stajalište Ferenščica – preko puta Strujića u smjeru istoka
2. Postava stolova za stolni tenis (kom 2) na sljedećim lokacijama:
· zelena površina s bočne strane zgrade I. Ferenščica 68
· na školskom igralištu OŠ Augusta Cesarca – škola suglasna


1. MO IVANJA REKA 
3. Nivelacija dijela kolnika prema slivnicima u Ulici Rimski put kod k.br. 7  i 9, zbog rješavanja problema površinske odvodnje.
3. Saniranje dijela kolnika u Ivanjorečkoj cesti kod k.br. 7 i 9, zbog oštećenja i udubljenja asfalta. 

1. MO „JANKO MATKO“ 
4. Zamjena dotrajalih klupa za odmor i stolova na lokacijama:
· Ulica Otona Župančiča 8 – 6 klupa i 3 stola  (u Prijedlogu prioriteta za Plan KA u 2022.)
· Laurenčićeva 8 – 8b (kod objekta MO) – 2 klupe i 1 stol (2. rebalansom PKA za 2021. planiranje je zamjena dasaka na klupama)
· Avenija Marina Držića 83b – 4 klupe i 2 stola (u Planu KA za 2021.)
· izrada projektne dokumentacije za uređivanje dječjeg igrališta u Ulici Otona Župančiča kod k.br. 2. (u Prijedlogu prioriteta za donošenje Plana KA u 2022.)
· postava dva plastična zaštitna stupića uz označeni pješački prijelaz prema petlji na odvojku s Avenije Marina Držića na Slavonsku
· postavljanje javnog zdenca (česme) na zelenoj površini pored kioska Hrvatske lutrije na Aveniji Marina Držića kod k.br. 85. aveniju (već stavljeno u Prijedlog za Program građenja u 2022.)
· postavljanje zaštitnih stupića, 2 kom, šetnica  uz Slavonsku aveniju, iza zgrade  Otona Župančića 14.

1. MO PEŠČENICA 
5. Postava stola s klupama u Galovićevoj ulici kod k.br. 8, uz nogostup na zelenoj površini na k.č. 261/2.

1. MO PETRUŠEVEC
6. Uređivanje i asfaltiranje s rješavanjem površinske odvodnje na dijelu ulice Novi Petruševec kod k.br. 5 (cca 50 m).

1. MO ŽITNJAK
7. Postavljanje ograde oko dječjeg igrališta u ulici Žitnjak II. odvojak (stavljeno u Prijedlog prioriteta za PKA 2022.)
7. Čišćenje i košnja zapuštenih parcela oko dječjeg igrališta te od dječjeg igrališta prema ulici Žitnjak II. odvojak, preko puta trgovine Prehrana.  

2. 	Problematika će se rješavati kroz Plan komunalnih aktivnosti. 	


Ad 4) Izvješća, pitanja, prijedlozi

Predsjednik poziva vijećnike na sudjelovanje u ovoj točci dnevnog reda.

Vijećnik Darko Stošić postavlja pitanje umjesto vijećnice Đurđice Radaković Groš koja je u izolaciji, a vezano za izgradnju vrtića u Ivanjoj Reci. 
Predsjednik odgovara da se u prijedlogu kapitalnih ulaganja za 2022. vidi da su osigurana sredstva za dječji vrtić u Ivanjoj Reci i na Žitnjaku. 
Drugo pitanje vijećnika Darka Stošića je vezano za prostor Matice umirovljenika Peščenica-Žitnjak koja je prije 6 mjeseci ostala bez mogućnosti trajnog korištenja prostora smještenog u Ivanićgradskoj, a kojeg su koristili zadnjih 40 godina. Napominje da su dobili drugi prostor na privremeno korištenje, međutim, navedeno im stvara poteškoće u radu jer ne uspijevaju izvršiti upis promjene sjedišta u registru s obrazloženjem da navedeni prostor nije dan u trajno korištenje.
Vijećnik Zvonko Dumančić naglašava da ne bi trebalo nikoga izbacivati iz prostora već da im se izađe u susret koliko je god to moguće. 
Vijećnik Tomica Rižmarić pojašnjava da se tu ne radi o izbacivanju korisnika iz prostora nego o problemu registracije same udruge na adresi mjesnog odbora. 
Predsjednik Vijeća napominje da se udruga može registrirati na kućnoj adresi. Također ukazuje na to da postoje kriteriji, te da se predsjednici vijeća bave korištenjem prostora i da nikome nije u cilju izbacivati korisnike.
Vijećnica Ljiljana Ivanac predlaže da se na sljedeću sjednicu pozove netko iz Tržnica Zagreb vezano za tržnicu Volovčica i Zelenu tržnicu. Napominje da bi složili pitanja da se osoba pripremi da se vidi kakvo je tekuće održavanje tržnice, šta se smjera u dogledno vrijeme jer na tržnici nema puno prodavača i ista je jako zapuštena. Posebno napominje da ne želi da dođe glasnogovornik nego netko odgovoran koji će moći odgovoriti na sva pitanja.
Vijećnica Antonija Komazlić ukazuje da je sada dobar trenutak da se pozove predstavnik tržnice jer je u proračunu za iduću godinu predviđena realizacija rekonstrukcije Slavonske avenije na dijelu gdje je postojeća Zelena tržnica a koja uključuje denivelaciju Slavonske avenije. Naglašava da je u okviru tog projekta predviđeno preseljenje Zelene tržnice te je najvažnije pitanje kamo će se preseliti tržnica.
S obzirom da je puno toga rečeno o ovoj temi predsjednik predlaže da svi vijećnici  upute svoja pitanja na mail koja će se poslati Tržnicama Zagreb.
Nakon kratkog dogovora o okvirnom datumu naredne sjednice Vijeća, predsjednik zaključuje sjednicu u 18.35 sati. 


Zapisnik vodila:

Mihaela Hrženjak

Zagreb, 06. prosinca 2021.

